21 साल बाद, जैन संतों का गुरु की तपोभूमि में मंगल प्रवेश
जैनश्वेतांबर संप्रदाय के आचार्य जयमल महाराज के वंश क्रम के 11वें पठधर शुभचंद महाराज, 12वें पठधर पार्श्वचंद महाराज और पदमचंद महाराज बुधवार को नगर भ्रमण करते हुए जयमल जैन पौषधशाला पहुंचे। पुराना हॉस्पिटल के पास, नया दरवाजा, बांगाणियों की गली, लोहिया का चौक, ललवाणियों का चौक में उनका स्वागत किया गया।
पाली के लांबिया में 300 साल पहले पूर्व महाराज जयमल का जन्म हुआ। इन्होंने मेड़ता में दीक्षा लेकर नागौर को तपोभूमि बनाया और लोढ़ा के चौक स्थित लोढ़ा की पोल में विक्रम संवत 1853 में तपस्या करते हुए मोक्ष प्राप्त किया।
धर्मसभा को संबोधित करते हुए आचार्य पदमचंद महाराज ने कहा कि आचार्य जयमल महाराज की तपोभूमि को पावन करने और उनके प्रवचनों का प्रचार करने संप्रदाय के दो संत पहुंचे हैं। शुभचंद महाराज ने कहा कि समाज के भामाशाहों को जनसेवा में धन काे लगाना चाहिए।
धर्म की रक्षा के लिए सदैव तैयार रहना चाहिए। संतों के बताए मार्ग पर चलने से मोक्ष की प्राप्ति होती है। महाराज पार्श्वचंद महाराज ने कहा कि जीव मात्र के प्रति दया भाव रखना चाहिए। सुरेंद्र बांगाणी ने बताया कि इस अवसर पर महाराज का आशीर्वाद लेने भाजपा के प्रदेश उपाध्यक्ष राजेंद्र गहलोत पहुंचे।
नागौर. जैन संत शुभचंद महाराज के साथ शहर में प्रवेश करते श्रद्धालु।
hin_Deva hin_Deva hin_Deva hin_Deva hin_Deva awa_Deva